laion/Wikipedia-Exotic huggingface dataset:
האירוויזיון לרוקדים

האירוויזיון לרוקדים (באנגלית: Eurovision Dance Contest) הייתה תחרות ריקודים שנתית שמארגן איגוד השידור האירופי. בתחרות השתתפו מדינות שהיו חברות באיגוד. התחרות החלה ב-2007 עד 2008. בשנת 2009 עקב הפופולריות הנמוכה של התחרות בוטלה התחרות של אותה שנה והפסיקה להתקיים גם לאחר מכן. התחרות כללה זוגות של רקדנים מכל מדינה משתתפת, כל זוג ביצע ריקוד אחד, ריקוד בסגנון חופשי ואפשרה להציג תרבויות אזוריות בכל אירופה. כל זוג נשפט על ידי פאנל של מומחים לריקוד ועל ידי הקהל בבית אשר הצביע עבור הזוג האהוב עליהם. כל המדינות המשתתפות לקחו חלק ב-2 התחרויות, פרט לגרמניה, ספרד ושווייץ שהשתתפו רק בתחרות הראשונה ופרשו בטרם קיום השנייה ולאזרבייג'ן שהצטרפה רק בתחרות השנייה. המדינות בלארוס וקרואטיה היו אמורות להצטרף גם כן לתחרות השלישית, אך לבסוף לא השתתפו עקב ביטול התחרות כולה. האירוויזיון לרוקדים צעירים תחרות הזמר של האירוויזיון מדיה וקבצים בנושא האירוויזיון לרוקדים בוויקישיתוף גואל פינטו, האירוויזיון הראשון לריקודים סלוניים, באתר הארץ, 13 במרץ 2007 רותה קופפר, דוז פואה על הפירואט, באתר הארץ, 31 באוגוסט 2007
עונת 2018/2019 בסרייה א'

עונת 2018/2019 בסרייה א' הייתה העונה ה-117 של התחרות שאורגנה על ידי Lega Serie A. המשחקים החלו ב-18 באוגוסט 2018 והסתיימו ב-26 במאי 2019. ב-14 באוגוסט 2018, עקב קריסת גשר מוראנדי בג'נובה, התאחדות הכדורגל האיטלקית החליטה על קיום דקת דומיה בכל אחד מהמשחקים של המחזור הראשון. ב-16 באוגוסט, ההתאחדות החליטה לדחות את שני המשחקים מהמחזור הראשון של הקבוצות הבאות מג'נובה: האחד של גנואה שהייתה אמורה לשחק נגד מילאן והאחר של סמפדוריה שהייתה אמורה לארח את פיורנטינה. יובנטוס זכתה באליפות הליגה בפעם השביעית ברציפות ובפעם ה-35 בתולדות המועדון. בסיום העונה לסרייה ב' ירדו אמפולי, פרוזינונה וקייבו ורונה. במקום הקבוצות שירדו, לסרייה א' העפילו ברשה, לצ'ה והלאס ורונה. שחקנה האיטלקי של סמפדוריה, פאביו קוואליארלה, בן ה-36 זכה בתואר מלך השערים, כך שלרשותו 26 שערים. דריס מרטנס מנאפולי ופאפו גומז מאטאלנטה זכו בצוותא בתואר מלך הבישולים של העונה עם 11 בישולים כל אחד. בנוסף לכך, זוהי הייתה עונתו האחרונה של הקפטן דניאלה דה רוסי ברומא לאחר 18 עונות בשורותיה, בעוד שסרחיו פליסייר (קייבו ורונה), אנדראה ברצאלי (יובנטוס) ואמיליאנו מורטי (טורינו) הודיעו על פרישה מכדורגל בתום העונה. בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת. הקבוצות אמפולי, פארמה ופרוזינונה היו הקבוצות שעלו מהסרייה ב' (הליגה השנייה באיטליה). מילאן הורחקה מהשתתפות בשלב הבתים של הליגה האירופית עקב הפרת חוקי הפייר פליי הפיננסי. לאציו העפילה לשלב הבתים של הליגה האירופית בעקבות הזכייה בגביע האיטלקי. לקייבו הופחתו 3 נקודות לאחר רישום שקרי בבקרה התקציבית. ערך מורחב – פרסי הסרייה א' מדיה וקבצים בנושא עונת 2018/2019 בסרייה א' בוויקישיתוף נתונים מאתר rsssf נתונים מפורטים מאתר bdfutbol רונאלדו זוכה בפרס ה-MVP של העונה רשמי: המשחקים של גנואה ושל סמפדוריה נדחו רשמי: דה רוסי עוזב את רומא סרחיו פליסייר פורש ברצאלי מודיע על פרישה ממשחק פעיל מורטי מודיע על פרישה לקייבו הופחתו 3 נקודות.
קבוצת פסל

קבוצת פסל היא קבוצת גלקסיות קטנה שמשתרעת על קבוצת הכוכבים פסל וגולשת גם לקבוצות הסמוכות לווייתן ועוף החול. הגלקסיות החברות בקבוצה מתפרסות מגבול הקבוצה המקומית במרחק של כ-5.2 מיליון שנות אור ועד למרחק של כ-14.3 מיליון שנות אור ממערכת השמש. במרכז הקבוצה נמצאת הגלקסיה הספירלית הגדולה גלקסיית הפסל (NGC 253), במרחק של כ-11 מיליון שנות אור. זאת אחת מקבוצות הגלקסיות הקרובות ביותר לקבוצה המקומית, וכמותה, היא מהווה חלק מצביר-על הבתולה. קבוצת פסל היא קבוצה דלילה יחסית והגלקסיות שבה מתפרסות על טווח מרחקים גדול, כאשר מרכז הקבוצה נמצא במרחק של כ-11 מיליון שנות אור ממערכת השמש. הגלקסיות הקרובות ביותר לקבוצה המקומית נמצאות על גבול ההשפעה הכבידתית שלה ושייכותן לקבוצת פסל אינה ודאית, כך שלעיתים הן נחשבות לקבוצה או לתת-קבוצה נפרדת שמרכזה בגלקסיה NGC 55. המסה הכוללת של הקבוצה מוערכת ב-‎1.5-3.3×1012‎ מסות שמש, ובדומה לקבוצות גלקסיות אחרות, היא מכילה גם אזורי H I של מימן נייטרלי שמסתם מגיעה לכ-‎109‎ מסות שמש. ארבע מהגלקסיות בקבוצה מוגדרות כגלקסיות גדולות ובנוסף יש בקבוצה לפחות 10 גלקסיות ננסיות ששתיים מהן בהירות יחסית, כך שזו קבוצה קטנה לעומת הקבוצות האחרות שבסביבת הקבוצה המקומית. ברקע של קבוצת פסל נמצאות מספר גלקסיות שמרחקן לפחות כפול מהמרחק של שאר הגלקסיות בקבוצה, הבהירות שבהן הן NGC 24 ו-NGC 45, כך שלמרות שהן נראות קרובות לגלקסיות הקבוצה הן אינן שייכות אליה. מדיה וקבצים בנושא קבוצת פסל בוויקישיתוף ריצ'רד פאוול: קבוצת פסל באטלס השמים קבוצת פסל, בבסיס הנתונים SIMBAD לגרמי שמיים אסטרונומיים D. Puche & C. Carignan: H I studies of the Sculptor group galaxies. I - Membership and M/L of the group, Astronomical Journal, vol. 95, p. 1028 (1988) R. B. Tully: Galaxy Groups, The Astronomical Journal, Vol. 149, Iss. 2, article id. 54, p. 12-3 (2015) T. Westmeier, B. S. Koribalski & R. Braun: Gas and dark matter in the Sculptor group: NGC 55, Monthly Notices of the Royal Astronomical Society, Vol. 434, Iss. 4, p. 1 (2013) I. D. Karachentsev: The Local Group and Other Neighboring Galaxy Groups, The Astronomical Journal, Vol. 129, Iss. 1, p. 183 (2005) T. Westmeier, D. Obreschkow, M. Calabretta, R. Jurek, B. S. Koribalski, M. Meyer, A. Musaeva, A. Popping, L. Staveley-Smith, O. I. Wong & A. Wright: A deep Parkes HI survey of the Sculptor group and filament: HI mass function and environment, Monthly Notices of the Royal Astronomical Society, Vol. 472, Iss. 4, p. 12 (2017)
הוא פגע בי אמא

"הוא פגע בי אמא" הוא שיר שהוקלט על ידי הזמרת הישראלית מרגלית צנעני ביחד עם הזמרת הישראלית זהבה בן. הוא יצא לאור ב-29 בספטמבר 2013, בהוצאת חברות התקליטים ביג בוס רקורדס ואריק לוי הפקות. את השיר כתב והלחין דוד זיגמן להפקה מוזיקלית של תמיר צור. השיר הגיע למקום השביעי במדיה פורסט. השיר נכתב והולחן על ידי דוד זיגמן. במקור בוצע השיר על ידי זהבה בן בשנת 1997, ונכלל באלבומה השמיני, כוכב אחד לבד (1997). תמיר צור הפיק את גרסת הדואט המשותפת. "הוא פגע בי אמא" הוא שיר בסגנון הים-תיכוני והוא מגולל סיפור של בחור הפגע בבחורה והיא אינה יודעת מה לעשות בתגובה. יוסי חרסונסקי סקר את השיר בחיוב, והעניק לו ציון של שלושה כוכבי זהב מתוך חמישה. טרם הוציאה את הווידאו קליפ המלא של "הוא פגע בי אמא", העלתה מרגלית צנעני לערוץ היוטיוב שלה אודיו שלו, המציג את עטיפתו של הסינגל. האודיו זכה להצלחה נאה וצבר קרוב לחצי מיליון צפיות בסך הכל. לבסוף, פורסם הקליפ של השיר ב-17 באוקטובר 2013. הוא צולם במופע ההשקה ב-"רדינג3", נמל תל אביב. סרטון השיר "הוא פגע בי אמא" באתר יוטיוב מרגול וזהבה בן - הוא פגע בי אמא, סינגלים חדשים, שירים חדשים, מרגול וזהבה - שירים, שירים ישראלים, מוזיקה, חדשות מוזיקה, דוד זיגמן, ביקורת מוזיקה, באתר yosmusic.com מרגלית צנעני - הערוץ הרשמי (2013-08-03), מרגול וזהבה בן - קול העולם, נבדק ב-2018-08-29 מילים לשיר הוא פגע בי אמא - זהבה בן ומרגול, באתר שירונט אסף נבו, ‏סגיב כהן מוריד את שלומי שבת מהפסגה, באתר ‏מאקו‏, 11 באוקטובר 2013 כוכב אחד לבד - זהבה בן, באתר he.israel-music.com מילים לשיר הוא פגע בי אמא - זהבה בן ומרגול, באתר שירונט "מרגול וזהבה בן - הוא פגע בי אמא, סינגלים חדשים, שירים חדשים, מרגול וזהבה - שירים, שירים ישראלים, מוזיקה, חדשות מוזיקה, דוד זיגמן, ביקורת מוזיקה". יוסמיוסיק. 2013-09-30. נבדק ב-2018-09-03. מרגלית צנעני - הערוץ הרשמי (2013-09-29), מרגול וזהבה בן - הוא פגע בי אמא, נבדק ב-2018-09-03 מרגלית צנעני - הערוץ הרשמי (2013-10-17), מרגול וזהבה בן - הוא פגע בי אמא, נבדק ב-2018-09-03 http://mediaforest.biz/Charts/YearlyCharts
עונת 2012/2013 בליגת העל בכדוריד

עונת 2012/2013 בליגת העל בכדוריד הייתה העונה ה-59 של תחרות ארצית בישראל. הליגה כללה 12 קבוצות. לאחר שני סיבובים, שמונה קבוצות המשיכו את האליפות בשיטת פלייאוף. על ניצחון במשחק הוענקו שתי נקודות ונקודה בודדת הוענקה על התיקו במשחק. בהתאם לתוצאות של העונה הקודמת בליגת משנה, לליגת העל עלו הפועל קריית אונו ומכבי רמת גן. העונה הסדירה החלה ב-20 בספטמבר 2012 המחזור ה-22 הסתיים ב-19 באפריל 2013. העונה הסתיימה ב-30 במאי בניצחון של הפועל ראשון לציון בסיום מפגש שכלל 5 משחקים. זו הייתה האליפות ה-16 בתולדות המועדון. בהתאם לתוצאות מכבי רמת גן (ספיגת 22 הפסדים) וא.ס. סביון ירדו ליגה. לאחר משחקי מבחן עם קבוצה של הליגה השנייה, הפועל קריית אונו שרדה. במקום הקבוצות שירדו לליגת העל עלו לעונת 2013/2014 בליגת העל בכדוריד קבוצות מליגת משנה. מידע מאתר מנהלת הליגה
יחסי אוסטריה – קוריאה הדרומית

יחסי אוסטריה–קוריאה הדרומית הם יחסי החוץ שבין רפובליקת אוסטריה לבין הרפובליקה של קוריאה. דרום קוריאה היא אחת משותפות הסחר האסייתיות הגדולות ביותר של אוסטריה. בשנת 2007, קוריאה הדרומית הייתה שותפת הסחר הרביעית בגדולה של אוסטריה. באותה השנה, היקף הסחר בין המדינות הסתכם במעל 1.8 מיליארד דולר אמריקאי. בשנת 2016, היקף הסחר בין המדינות הסתכם ב-1,865 מיליון דולר אמריקאי. אוסטריה ייצאה לקוריאה הדרומית סחורה בשווי 1.11 מיליארד דולר אמריקאי. קוריאה הדרומית ייצאה לאוסטריה סחורה בשווי 765 מיליון דולר אמריקאי. אוסטריה ייצאה בעיקר חלקי מנוע, חלקי רכב, מעגלים משולבים, כלים רפואיים, מוצרי טקסטיל, מוצרי ברזל, בשר חזיר, מוצרי פלסטיק וגומי, ציוד ספורט ועץ מנוסר. קוריאה הדרומית ייצאה בעיקר מחשבים, חלקי מנוע, כלי תחבורה, סוללות חשמליות, מוצרים כימיים, מוצרי פלסטיק וגומי, כלים רפואיים ומוצרי ברזל. אוסטריה מיוצגת בקוריאה הדרומית על ידי שגרירותה בסיאול. בנוסף, אוסטריה מחזיקה קונסוליה כללית בפוסן. השגרירות האוסטרית בסיאול ממוקמת לצד מבנה השגרירות האוסטרלית, מה שגורם לבלבול בדואר או בלבול בקרב המבקרים. קוריאה הדרומית מיוצגת באוסטריה על ידי שגרירותה בווינה. בנוסף, קוריאה הדרומית מחזיקה קונסוליות בגראץ, אינסברוק, קלגנפורט, לינץ וזלצבורג. באפריל 2007, הנשיא האוסטרי, היינץ פישר, ביקר בקוריאה הדרומית. ביקור זה היה ביקורו המדיני הראשון של נשיא אוסטרי במדינה. מדיה וקבצים בנושא יחסי אוסטריה – קוריאה הדרומית בוויקישיתוף Austria’s economic relations with Asia, www.en.bmdw.gv.at (בגרמנית) (ארכיון) There Are No Kangaroos in Austria, ‏2014-02-21 Products that Austria exports to South Korea (2016), The Observatory of Economic Complexity (באנגלית) (ארכיון) Products that Austria imports from South Korea (2016), The Observatory of Economic Complexity (באנגלית) (ארכיון) Bundespräsident.at: Seite nicht gefunden, www.hofburg.at (בגרמנית) (ארכיון)
קומי וצאי

"קומי וצאי" הוא סינגל שהוקלט על ידי הזמרת הישראלית שרית חדד. השיר יצא לאור ב-8 בנובמבר 2011, כסינגל התשיעי והאחרון מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ. השיר הגיע למקום השמיני במדיה פורסט, וה-11 במצעד של רשת ג'. השיר נכתב, הופק והולחן על ידי הנרי, שעשה זאת עם עוד שבעה שירים מהאלבום. השיר הוא מעין בלדה ים-תיכונית קצבית, בו שרית חדד מדברת אל מישהי לאורכו. את המילים של השיר חיבר הנרי לפי שני שירים של המשורר הלאומי חיים נחמן ביאליק. יוסי חרסונסקי סקר את השיר בחיוב, והעניק לו ציון של שלושה וחצי כוכבי זהב מתוך חמישה בסך הכל. טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפת האלבום, ולא את עטיפת הסינגל. האודיו זכה להצלחה נאה, ונכון ל-3 בספטמבר 2018, מונה הצפיות שלו עומד על קרוב למיליון צפיות. סרטון השיר "קומי וצאי" באתר יוטיוב לירן אלעל הגיב, שרית חדד, קומי צאי, באתר יוסמיוסיק David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) אסף נבו, ‏קובי אפללו מעל דודו אהרון וג'ולייטה, באתר ‏מאקו‏, 18 בנובמבר 2011 19.1.2012 – פזמונט, באתר pizmonet.co.il מילים לשיר מה שלומך יקירי - שרית חדד, באתר שירונט מילים לשירים – 20 - שרית חדד, באתר שירונט אסף נבו, ‏שרית חדד מנחמת: "את יודעת שאני חושבת רק עלייך", באתר ‏מאקו‏, 8 בנובמבר 2011 "שרית חדד, קומי צאי". יוסמיוסיק. 2011-11-09. נבדק ב-2018-09-03. SaritHadadOfficial (2011-03-20), שרית חדד קומי וצאי - Sarit Hadad - Get up and get out, נבדק ב-2018-09-03
אילריה וורונקה

אילאריה וורונקה (ברומנית: Ilarie Voronca;‏ 31 בדצמבר 1903 בראילה – 8 באפריל 1946 פריז), הוא שם העט של אדוארד מרכוס - Eduard Marcus‏, משורר אוונגרד יהודי-רומני, שכתב ברומנית וצרפתית. ההתחלה הספרותית של וורונקה קשורה לחוג "המעופף" Sburătorul בהנהגתו של אאוג'ן לובינסקו (Eugen Lovinescu) ולכתב העת שלו, "המעופף הספרותי" Sburătorul literar. הוא התחיל בשנת 1922 עם שירה סימבולית, מושפעת מג'ורג'ה בקוביה George Bacovia ומהליריקה המוזיקלית של קאמיל בלטאזאר Camil Baltazar. הוא פרסם שירים גם בכתבי העת Flacăra (הלהבה), Năzuinţa (השאיפה) ו-Contimporanul (בן זמנינו). השירים האלה ישמשו בספר הראשון שיצא בשנת 1923, Restrişti "מתעצבים מחדש". השירה מעבירה את העצבות ואת היאוש של האיש הנידון לקיום האפרורי בעיר שדה. בשירים אלה עדיין לא ניכרת ההתפתחות העתידית של המשורר לכיוון התפיסות האוונגרדיסטיות. בשנת 1924 וורונקה מוציא לאור, יחד עם סטפן רול, את הפרסום האוונגרדי "75HP" (הופיע רק גיליון מס' 1). בו זמנית הוא ממשיך לפרסם בכתבי עת דומים, כמו Punct ו-Integral. בשנת 1927 מתפרסמת בפריז הפואמה שלו "קולומבה" Colomba עם שני דיוקנאות של Robert Delaunay, שמציינת כיוון חדש ביצירתו. הוא זונח את ה"קונסטרוקיביזם" ופונה אל הסוריאליזם. קצב פרסום שיריו וגובר וזה לא משתנה גם לאחר שהוא מתיישב בשנת 1933 בפריז (אך ממשיך לשמור על קשרים הדוקים עם החיים הספרותיים ברומניה). לאחר מכן יצירותיו מופיעות בשפה שאימץ לעצמו, בצרפתית. בעקבות התאזרחותו בצרפת הוא לוקח חלק בתנועת ההתנגדות ה"רזיסטנס", גם כסופר וגם כלוחם. בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו. בשנת 1946 מגיע לביקור ברומניה ומתקבל בהתלהבות רבה. הוא התאבד באותה שנה, בפריז, בעת שעמל על ספר בשם "מדריך לאושר המושלם". הובא לקבורה בבית הקברות פאנטן בפריז. 1923 Restrişti "מתעצבים מחדש". 1928 Ulise "אוליסס". עם ציור של מארק שאגאל. 1929 Plante şi animale. Terase "צמחים וחיות. מרפסות". עם ציורים של קונסטנטין ברנקושי. 1929 Brăţara nopţilor "צמיד הלילות". 1930 Zodiac "הורוסקופ". M. H. Maxy הכין את העטיפה וציור נוסף. 1931 Invitaţie la bal "הזמנה לנשף". עם ציור של ויקטור בראונר. 1931 Incantaţii "לחשים". 1933 Patmos şi alte şase poeme "פטמוס ועוד 6 פואמות". 1938 L'Apprenti fantôme א 1940 Beauté de ce monde א 1942 Arbre א 1956 Poèmes choisis פורסם על ידי ידידיו הצרפתיים לציון 10 שנים למותו. 1964, 1965 מתפרסמים שירים של וורונקה שנאספו על ידי החוג הספרותי Pont de l'épée. הפרסום נעשה לאחר מותו. 1972 Poeme alese "שירים נבחרים" מתפרסם בבוקרשט זמן רב לאחר מותו, בהשגחתו ובטיפוחו של סשה פאנה. ב"ימים הבינלאומיים של השירה": בעיר רודה מוענק כל שנה פרס על שם וורונקה. 2003 - הדואר של רומניה הנפיק בול עם דיוקנו של המשורר לכבוד מלאת מאה שנה להולדתו מדיה וקבצים בנושא אילריה וורונקה בוויקישיתוף Vă mai amintiţi de... Ilarie Voronca (ברומנית)
לינדה לינדה

"לינדה" או "לינדה לינדה" הוא שיר שכתב והלחין הזמר סמיר אל-טוויל שגם ביצע אותו. להקת הפופ-רוק ההולנדית Tee Set הקליטה בשנת 1978 גרסה של השיר. שנה לאחר מכן הקליט הזמר הלבנוני אדוארד את השיר בערבית. בישראל השיר בוצע לראשונה בידי הצמד סמיר שוקרי ואיציק ארושס בהופעותיו עם טקסט שחציו עברי וחציו ערבי. המלחין בן מוש, שעבד עם חיים משה, הציע למשה להקליט אותו וביצועו מ-1983 זכה להצלחה גדולה. ב־1990 יצאו לרדיו רמיקסים של צבי ארז בסגנון האוס לגרסתו של חיים משה, שראו אור באלבום World Beats, אשר יועד לשיווק גם מחוץ לישראל. הפייטן היהודי ציון יחזקאל מארצות הברית הוציא בשנות ה-90 את השיר למילים שכתב אחיו המשורר יצחק סונה על התורה. ב-10 ביוני 2012 חידשה את השיר הזמרת שרית חדד כסינגל שלא מתוך אלבום, על ידי חברת התקליטים אבי גואטה הפקות בע"מ. לחידוש נוספו מילים שחיבר הנרי.עם יציאתו נכנס השיר אל המקום השני במצעד של מדיה פורסט, והשמיני ברשת ג'. יוסי חרסונסקי סקר את השיר בחיוב והעניק לו ציון של שלושה כוכבי זהב מתוך חמישה בסך הכל. הווידאו קליפ המלא שצולם עבור השיר בוים על ידי עומר טובי שביים גם את הקליפ ל-"כמה כמה", ופורסם לראשונה ביוטיוב ב-25 באוקטובר 2012. הקליפ מציג בתוכו כמה דמויות, ביניהן שרית חדד, ולאורכו מוצגות סצנות שבהן ניתן לראות כמה נשים מחזיקות קופסאות שבתוכן יש חפצים שונים. נכון ל-3 בספטמבר 2018, מונה הצפיות של הקליפ והאודיו שפורסמו עבור השיר, עומדים על קרוב לשני מיליון צפיות. סרטון השיר "לינדה לינדה" באתר יוטיוב Samir Tawil - Linda Linda 1979 Linda, Linda TEE-SET - LINDA, LINDA (worldhit 1979) released 1978 דודי פטימר (2017-04-15), דודי פטימר חושף: הביצוע הישראלי הראשון לשיר "לינדה לינדה" (עברית וערבית) – 1979, נבדק ב-2018-09-03 דודי פטימר, ‏ההקלטה הגנוזה והגרסה ההולנדית: הסיפור מאחורי "לינדה, לינדה" נחשף, באתר מעריב אונליין, 6 בפברואר 2019 אדיר הגיב, שרית חדד - לינדה, באתר יוסמיוסיק David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) אסף נבו, ‏שרית חדד שרה "לינדה", באתר ‏מאקו‏, 11 ביוני 2012 אסף נבו, ‏גלעד שגב ומירי מסיקה הרבה מעל כולם, באתר ‏מאקו‏, 21 ביוני 2012 9.8.2012 – פזמונט, באתר pizmonet.co.il "שרית חדד - לינדה". יוסמיוסיק. 2012-06-11. נבדק ב-2018-09-03. SaritHadadOfficial (2012-09-04), שרית חדד - כמה כמה - הקליפ הרשמי - Sarit Hadad, נבדק ב-2018-09-03 SaritHadadOfficial (2012-10-25), שרית חדד - לינדה - הקליפ הרשמי! Sarit Hadad - Linda, נבדק ב-2018-09-03 SaritHadadOfficial (2012-06-10), שרית חדד - לינדה - Sarit Hadad - Linda, נבדק ב-2018-09-03
סשה פאנה

סשה פאנה (ברומנית: Saşa Pană‏; 8 באוגוסט 1902 – 22 באוגוסט 1981) הוא שם העט של הסופר האוונגרדי היהודי-רומני אלכסנדרו בינדר Alexandru Binder. היה רופא בהכשרתו. סשה פנה נולד בבוקרשט, רומניה, כבנו של הרופא דוד בינדר, התחיל לימודים ביאשי וסיים בבוקרשט ובשנת 1927 קיבל הסמכה כרופא צבאי. בשנת 1925 סשה פאנה החל את פרסום יצירתו עם כרך של שירים סימבוליים בשם "יישוב חשבון של בן תמותה". שלוש שנים מאוחר יותר, באמצעים שלו, השיק פאנה את כתב העת האוונגרדי "אונו" וגם ייסד הוצאה לאור בעלת אותו שם. בהוצאתו יופיעו ספריו וגם ספרי חבריו לדרך, חלוצי היצירה של התקופה, "אורמוז", טריסטן צארה, סטפן רול, אילריה וורונקה ואחרים. כמו חבריו האוונגרדיים, פאנה מפרסם קטעי פרוזה קצרים המצויים על הגבול שבין סיפור, דיווח, פואמה ללא חרוזים או מאמר עם אופי של מניפסט. אנדרה ברטון André Breton הגדיר את הסוריאליזם כ"אטומיזם נפשי טהור" והדבר המוגדר בנוסחה הזאת הופך למוחשי בספריו של פאנה. באזורי הספר שבין מודעות ובין חלום, המחבר, שממלא את תפקיד המזכיר של התת מודע, יוצר סטנוגרפיה של "הזיה מבורכת". בנוסף ליצירתו, עסק פאנה גם בתרגום לרומנית של Paul Eluard, Jean Cassou, Loys Masson. 1925 Răbojul unui muritor "יישוב חשבון של בן תמותה". 1930 Diagrame "דיאגרמות" עם דיוקן ואיורים של ויקטור בראונר. 1931 Echinox orbitor "מועד השתוות מסנוור" עטיפה ואיורים של M.H.Maxy.א 1932 Viaţa romanţată a lui Dumnezeu "החיים הדמיוניים של אלוהים" עם איורים של ז'אן דוד 1933 Cuvântul talisman "מילת הקמע" עם ציור של מרסל ינקו. 1934 Călătorie cu funicularul "נסיעה ברכבל" עם דיוקן של M. H. Maxy.א 1936 Sadismul adevărului "סדיזם של אמת" עם איורים של ויקטור בראונר, מרסל ינקו, פבלו פיקאסו,Alfred Jarry, Kapralik S. Perahim, Man Ray, şi Jacques Vaché א 1937 Iarba fiarelor "עשב החיות". 1938 Vladimir "ולדימיר". 1940 "ההרים, הלילה, אי השקט, שירים" עם ציורים של Man Ray.א 1942 Atentat la bunele moravuri "התנקשות במידות הטובות", קולז'ים. 1942 Frontispiciu la poema Lumina în relief "תמונת שער האור בתבליט". 1946 Plecări fără ancoră "יציאות ללא עוגן". 1966 Poeme şi poezii alese din cărţi şi din sertar"שירים ופואמות נבחרים מהמגירה ומהספרים", מבחר מהשנים 1925-1965. 1969 Antologia literaturii române de avangardă "אנטולוגיה של ספרות האוונגרד הרומנית" 1971 Prozopoeme "פרוזשירים". 1973 Născut în '02. Memorii, file de jurnal "יליד 02, זכרונות, דפי יומן". 1977 Culoarea timpului "צבע הזמן".
המוזיאון הלאומי של ברזיל

המוזיאון הלאומי של ברזיל (בפורטוגזית: Museu Nacional) הוא המוסד המדעי העתיק ביותר בברזיל, ואחד המוזיאונים הגדולים ביותר שעוסק בידיעת הטבע ואנתרופולוגיה ביבשת אמריקה. המוזיאון שוכן בריו דה ז'ניירו בתוך שטח הפארק קווינטה דה בואה ויסטה (Quinta da Boa Vista) בתוך ארמון סאו כריסטובאו (Paço de São Cristóvão). ב-2 בספטמבר 2018, מבנה הארמון שבו שוכן המוזיאון נשרף. עדיין לא ידוע מהי מידת הנזק שנגרם לאוסף המוזיאון. מבנה הארמון בו שוכן המוזיאון, שימש בין השנים 1808–1821 כמשכנה של משפחת המלוכה הפורטוגזית - בית ברגנסה (אנ'). לאחר מכן, בין השנים 1822–1899, כמשכנה של המשפחה האימפריאלית הברזילאית (אנ'), ענף של בית ברגנסה. בהמשך, בין השנים 1889–1891, שימש כבית האספה המכוננת הרפובליקנית של ברזיל. ב-1892 המבנה הוקצה לשמש כמוזיאון. ב-1938 המבנה הוכר כאתר מורשת לאומי ברזילאי. המוזיאון נוסד על ידי מלך פורטוגל ז'ואאו השישי ב-6 ביוני 1818, בשם "המוזיאון המלכותי". המוזיאון שכן בתחילה בפארק קאמפו דה סנטנה (אנ') והוצגו בו גם אוספים של המוזיאון הקודם לתולדות הטבע, שהיה ידוע בשם "בית הציפורים". מוזיאון זה נוסד בשנת 1784 על ידי המשנה למלך ברזיל לואיס דה ואסקונסלוס אי סוסה, הרוזן הרביעי של פיגיירו. המוזיאון הלאומי כלל גם אוספים של מינרלוגיה וזואולוגיה. מטרת מייסדיו הייתה לקדם את ההתפתחות הסוציו-אקונומית של המדינה על ידי פיזור החינוך, התרבות והמדע. כבר במאה ה-19 הוא הפך למוזיאון החשוב ביותר בדרום אמריקה במגוון הטיפולוגי שלו. בשנת 1946 שולב המוזיאון לתוך האוניברסיטה הפדרלית של ריו דה ז'ניירו (אנ') אוסף המוזיאון כולל 20 מיליון פריטים, חלקם ממצאים חשובים ביותר המתעדים את מדעי הטבע והאנתרופולוגיה של ברזיל. בנוסף, כולל אוסף המוזיאון מספר רב של פריטים שמקורם באזורים שונים של כדור הארץ, שמקורם בתרבויות שונות וקדומות. האוסף התגבש במשך למעלה ממאתיים שנים, באמצעות משלחות, חפירות, רכישות, תרומות וחילופים. האוסף מחולק לשבעה נושאים עיקריים: גאולוגיה, פלאונטולוגיה, בוטניקה, זואולוגיה, אנתרופולוגיה פיזית, ארכאולוגיה ואתנולוגיה. האוסף משמש כבסיס העיקרי לעבודת המחקר שנערך על ידי המחלקות האקדמיות של המוזיאון - אשר אחראים על ביצוע פעילויות ומחקרים בכל האזורים של ברזיל ומקומות אחרים בעולם, כולל אנטארקטיקה. במוזיאון נמצאת גם אחת הספריות המדעיות הגדולות של ברזיל, הכוללת מעל 470,000 כרכים ו-2,400 עבודות נדירות. בתחום החינוך, מציע המוזיאון התמחויות וקורסים במגוון נושאים. בנוסף, המוזיאון מציג תערוכות מתחלפות ופעילויות חינוכיות לקהל הרחב. המוזיאון מנהל את הגן הבוטני השוכן בסמוך לפאסו דה סאו קריסטובאו (Paço de São Cristóvão) וכן את הקמפוס בעיר סנטה תרזה (Santa Teresa, Espírito Santo) באספיריטו סאנטו - התחנה הביולוגית של סנטה לוצ'יה. אתר שלישי השייך למוזיאון, הממוקם בעיר סקווארמה (Saquarema), משמש כמרכז תמיכה ולוגיסטיקה לפעילות שטח. המוזיאון מפרסם גם את כתב העת המדעי העתיק ביותר בברזיל, "Archivos do Museu Nacional", שיוצא ללא הפסקה מאז 1876. מדיה וקבצים בנושא המוזיאון הלאומי של ברזיל בוויקישיתוף אתר האינטרנט הרשמי של המוזיאון הלאומי של ברזיל (בפורטוגזית) המוזיאון הלאומי של ברזיל, ברשת החברתית אקס (טוויטר) המוזיאון הלאומי של ברזיל, ברשת החברתית אינסטגרם הניו יורק טיימס, ב-2018 נשרף המוזיאון עד היסוד. זו הזדמנות לתיקון היסטורי, באתר הארץ, 22 בדצמבר 2022 שריפת ענק במוזיאון בברזיל: "200 שנות מחקר וידע אבדו", באתר ynet, 3 בספטמבר 2018
כריש לימוני (סוג)

כריש לימוני (שם מדעי: Negaprion) הוא סוג של דגי סחוס ממשפחת הכרישיים החיים בימים הטרופיים ברחבי העולם. המין כריש לימוני מצוי במי החופים הרדודים של האוקיינוס האטלנטי המערבי, לחופי מערב אפריקה וסביב האוקיינוס השקט שלחופי אמריקה. המין כריש לימוני חרמשי מצוי בימים הרדודים של האזור האינדו פסיפי, לרבות הים האדום. כרישים אלה איטיים יחסית, בעלי חרטום בולט ושיניים אימתניות ובעלי 2 סנפירים על גבם. צבעם אפור עד צהבהב, ממנו קיבלו את השם לימוני. כרישים אלו משריצים ולדות חיים, הטורפים את אחיהם בעודם בבטן. שני המינים נמצאים בסכנת הכחדה עקב ציד ופגיעה בבית גידולם. כריש לימוני חרמשי (Negaprion acutidens) כריש לימוני (Negaprion brevirostris) Negaprion eurybathrodon - נכחד מדיה וקבצים בנושא כריש לימוני בוויקישיתוף כריש לימוני, באתר ITIS (באנגלית) כריש לימוני, באתר NCBI (באנגלית) כריש לימוני, באתר Animal Diversity Web (באנגלית) כריש לימוני, באתר האנציקלופדיה של החיים (באנגלית) כריש לימוני, באתר GBIF (באנגלית)
כריש-שן הודי

כריש-שן הודי (שם מדעי: Carcharias tricuspidatus) הוא מין של כריש מהמשפחה כרישי חול החי במימי האוקיינוס ההודי ומכאן שמו. כריש זה הוא קרובו לסוג של המין כריש-שן שורי (או כריש חול נמרי) הידוע ממנו. הכריש ההודי יכול להגיע לאורך של 370 ס"מ ולמשקל של מעל 100 ק"ג. הוא בעל גוף מגושם בצבע אפור עד אפור בהיר וסביב עורו ישנם כתמים כהים והוא בעל סנפירים גדולים ובשרניים וזוג סנפירי גב בחלקו האחורי של גופו. הזנב ארוך ורחב ואתו הכריש נע במים. הוא טורף בעל פה רחב ושיניים משוננות מאוד אך למרות מראהו המפחיד הוא ניזון רק מדגי גרם ודגי סחוס קטנים ממנו, בעיקר מדגים השוחים בלהקות גדולות. מדיה וקבצים בנושא כריש-שן הודי בוויקישיתוף כריש-שן הודי, באתר ITIS (באנגלית) כריש-שן הודי, באתר Animal Diversity Web (באנגלית) כריש-שן הודי, באתר FishBase (באנגלית) כריש-שן הודי, באתר GBIF (באנגלית) כריש-שן הודי במילון בעלי חיים: דגי סחוס (תש"ס), 2000, באתר האקדמיה ללשון העברית